text: Vil have loven lavet om
  12 februar 2014 kl. 16.09
  Faren til den fire årige Sammi vil have loven lavet om, efter at Sammi er blevet taget med til Ukraine af sin mor.
  Faren er vred på den danske stat.
  Hans ukrainske ekskone havde kun midlertidig opholdstilladelse i Danmark. Da forældrene blev uenige om, hvem der skulle have forældremyndigheden, var det alligevel hende, der fik Sammi.
  I modsætning til Danmark - og de fleste andre lande i EU - har Ukraine, hvor Sammi efter alt at dømme nu befinder sig, ikke tilsluttet sig Haagerkonventionen. 
  Konventionslandene har et samarbejde om samvær og udlevering af børn, der er blevet bortført til eller bor i et andet land.
  Men Danmark har altså ikke et samarbejde med de ukrainske myndigheder. Nu vil Sammis far have loven lavet om, så danske statsborgere tilgodeses af de danske myndigheder.
  I TV SYD kommenterer flere folketingsmedlemmer sagen i udsendelsen kl. 19.30.
  